AlexejDobrolubov/national_council_slovak_2010 huggingface dataset:
16. schôdza NR SR - 6.deň - B. popoludní
Dátum: 2013-03-21
Poslanec: Hlina, Alojz (-)
Druh vystúpenia: Vystúpenie s faktickou poznámkou

129. Ďakujem veľmi pekne. V tom kontexte, ako som to povedal, to sedí. Že ako som to myslel. Ja nemusím, tí čo ma poznajú, nikoho presviedčať, či mám rád túto krajinu, alebo nemám rád túto krajinu. Ja som už pred troma rokmi začal sériu akcií pod názvom Mám rád túto krajinu. Ja naozaj mám rád, ja ju milujem, ale v tom kontexte, ako som to povedal, žiaľ, musel som to povedať. Ale áno, prísne vzaté, rozobraté do detailov, je to tak, jak povedal kolega Matovič. Ak som v tom nejakom rozprávaní bol možno mierne ofenzívnejší k pani Šedivcovej, tak sa ospravedlňujem, ale nemyslel som to v zlom. Ja som to myslel v tej expresii, v tom výraze, v tom dôraze. Tak ak sa vás to prípadne dotklo, sa ospravedlňujem a vecne k celej tejto záležitosti, ja naozaj si myslím, lebo ten list pani ombudsmanka napísala pánovi Paškovi a pánovi premiérovi. Mňa naozaj zaujíma, že aká prišla odpoveď. Ja, o to ide. Mňa zaujíma, ak dovolíte, dopoviem, mňa zaujíma odpoveď na tie listy, lebo môže byť odpoveď aj taká, že neprišla, môže byť odpoveď nejaká, mňa skutočne, boli informovaní o tom stave a mňa zaujíma, čiže to je ten procedurálny návrh, aby sme sa dozvedeli a z toho, čo ste tu hovorili s tým zásadne so mnou súhlasili. Možno ste nesúhlasili s formou, ale všetci sa zhodneme na tom, že to je, to je nepredstaviteľné. Prosím vás, povedzte prípadne pánovi predsedovi, že nech nezabudne dať hlasovať o tom procedurálnom návrhu, ktorý som dal. Aby sme sa dozvedeli, že, že ako to vlastne je, a hlavne, hlavne si pomôžme navzájom, že sa to zlepší, aj po malých krôčkoch sa dá. Ja som nikdy nebojoval jak venezuelská misska za svetový mier. Ja mám rád malé drobné víťazstvá a toto bude jedno malé, drobné víťazstvo, že sa to zmení. Musím sa to zmeniť. Ďakujem.
16. schôdza NR SR - 6.deň - B. popoludní
Dátum: 2013-03-21
Poslanec: Hlina, Alojz (-)
Druh vystúpenia: Vystúpenie v rozprave

115. Ja rozprávam k správe. A úplne presne rozprávam k správe. Pani ombudsmanka, ďakujem vám za vašu správu. Ďakujem vám aj za tie návrhy, ktoré ste tam formulovali. Ďakujem vám aj za to, čo ste tu hovorili, že zodpovedajme si na otázku, že čo to je, že čo je vlastne váš úrad. To je len pro forma, aby Móric dostal legálne peniaze, aby tam nejakých tých ľudí robil a nemáme na telefón! Zodpovedzme si tú otázku. Zodpovedzme si, že v akej úcte máme ľudské práva. Nepoviem to už, dobre. Ale ja verím a ja mám rád tuto krajinu, ja som tu iks akcií pod tým názvom urobil. Ja ju mám strašne rád. A urobím všetko pre to, aby sa to zmenilo. A môžte mi pomôcť, aj vy, pani Šedivcová, usmievajte sa, že apelujte u vás na klube, apelujte na pána Pašku, keď dá o tom hlasovať, ak vôbec dá o tom hlasovať, lebo zase zabudne dať o tom hlasovať. Ak vôbec dá o tom hlasovať, tak povedzte: Viete čo, ale tam niečo pravdy kus na tom bolo. Mňa by to tiež zaujímalo, že či sa to nedá riešiť ináč, že nemusia toľko platiť za kancelárie, a čo ušetria na kancelárii, budú mať na telefón, budú mať na benzín, možno na lepších právnikov. Na to, aby pomohli ľuďom. Ten úrad bol, viete na čo, vytvorený? Aby pomohol ľuďom. Nie, aby pomohol Móricovi. Ja viem, že tu takto robíte zákony! Ja ich také robiť nebudem a nechcem! Ďakujem.
16. schôdza NR SR - 6.deň - A. dopoludnia
Dátum: 2013-03-21
Poslanec: Hlina, Alojz (-)
Druh vystúpenia: Vystúpenie s faktickou poznámkou

72. Ak dovolíte, ja som ešte zabudol v tom mojom vystúpení, že ja som hovoril, to namodeloval na príklade Číny, lebo trošku jej rozumiem, ale v zásade sú to aplikovateľné modely aj na iné krajiny. To som teda chcel povedať. A ku kolegovi Drobovi, ja milujem, ja vás normálne milujem, vás liberálov, že máte vo svojich radoch človeka ako Greksu, ktorý si dáva statusy na Facebooku, ako si dáva, potom tu máte pani Nicholsonovú. Ešte raz príde pani Nicholsonová s nejakým zákonom a bude tu hovoriť, ako jej na niečom záleží, a nevyjadrí sa k tejto téme, ja milujem vás liberálov, kolega Juraj Droba, pozri si to video, či som sa ja správal výtržnícky, pozri si to video, či som sa ja správal výtržnícky. Viete, to je presne to, keď už liberáli toto povedia, že zo mňa urobia výtržníka, tak niečo je zlé v tejto krajine. A že to povieš zrovna ty, tak to ma mrzí ešte o niečo viac. Ďakujem.
16. schôdza NR SR - 5.deň - B. popoludní
Dátum: 2013-03-20
Poslanec: Hlina, Alojz (-)
Druh vystúpenia: Vystúpenie s faktickou poznámkou

127. Ďakujem veľmi pekne. Som rád a teším sa, že princíp a metódu komparácie, neviem, či začíname, ale ja ju identifikujem minimálne, a už sa zjavil. A som tomu rád. Lebo predsa len, keď opustíme tú ambíciu, že sme najmúdrejší, keď sa necháme poučiť, tak zistíme veľa vecí. A toto je dôležité. A zistíme, že nerobíme precedens, že naozaj sa tomu niekde už nejakým spôsobom venovali. To je tiež kľúčové poznať a zistiť. Pravdou však je, že tu toto nie celkom bolo zvládnuté. To tu dneska jasne odznelo. A viete, tam sú roviny. To, že sme zabudli na krížencov, kde inde jasne už s krížencami, to môžme prípadne doplniť pozmeňovákom. Ale tam sú tie veci vstupu do obydlia. To už je ústava, to sú naozaj už také, by som povedal, precedensy dosť vážne. Čiže ono posunúť do druhého čítania, potom sa uvidí. No tak posuňme čistý biely papier do druhého čítania, potom tam všetko podokladáme, čo za mesiac zistíme. No takto v zásade legislatívna práca by nemala fungovať. Malo by to mať určitú štábnu kultúru, hej. Čiže ja si naozaj myslím, že keby sa toto posunulo do druhého čítania, tak by sme to museli prečesať celé a nakoniec by to bolo niečo úplne iné. Takže myslím si, že pre túto chvíľu, na túto chvíľu bez toho, aby niekto trpel pocitom, že stratil tvár vzhľadom na závažnosť, kľudne to nazvime, že to treba stiahnuť na dopracovanie a s odbornou verejnosťou ešte prekonzultovať, dokonzultovať nakoniec tak, aby spoločenská objednávka, ktorá tu v určitej sile existuje, bola splnená. Ďakujem.
16. schôdza NR SR - 5.deň - B. popoludní
Dátum: 2013-03-20
Poslanec: Hlina, Alojz (-)
Druh vystúpenia: Vystúpenie s faktickou poznámkou

121. Ďakujem veľmi pekne. Ja si dovolím s kolegom Kuffom mierne nesúhlasiť v jednej veci, že v zásade nemali by sme robiť takým princípom zákon, že čo i len jeden prípad, keby sa stal, tak sme povinní. Poviem, ja som za komunistov vykupoval dobytok, mňa nabral býk na rohy, teraz ma baran naháňal na salaši. Určite sa aj niekomu inému stalo, hej, však aj zajac skočí, hej. Čiže takto v zásade by sme nemali, hej. To není je podľa mňa dobrý, dobrý prístup. To som chcel, takú akože výhradu k tomu povedať. A ja tiež identifikujem to, čo kolega Kuffa, že úmysel je dobrý, ten úmysel treba oceniť, avšak myslím, že zaznelo dosť povedaného, že sa stali nejaké chyby v procese. A ten rozsah je tak veľký, že pozmeňovacie návrhy by asi prerobili úplne, čiže ja si myslím, že nič sa nestane, nikto nestratí tvár, hej, keby proste sa tento návrh stiahol. A myslím, že sme sa zhodneme, že je tu názor na to, že je potrebný, hej, ale treba ho odkonzultovať o niečo komplexnejšie, to poviem takto diplomaticky, a predložiť znova. Naozaj v tomto stave, ako tu je, ukázala aj diskusia, že ani učesať pozmeňovacími návrhmi sa pravdepodobne nebude dať. Ďakujem pekne.
16. schôdza NR SR - 5.deň - B. popoludní
Dátum: 2013-03-20
Poslanec: Hlina, Alojz (-)
Druh vystúpenia: Vystúpenie s faktickou poznámkou

42. Ďakujem veľmi pekne. Chcem poďakovať pánovi Hrušovskému za dobrý a vyvážený príspevok na túto tému. A som rád, že sa dotkol aj tej otázky, ktorú, sa nesie tu priestorom, že je to o prostredí. A ja naozaj chcem aj upozorniť na to, aby sme boli opatrní v tom, v tých formuláciách, že otvárame možno aj trinástu komnatu, i keď to sa niekomu nezdá. A pri tých niektorých formuláciách treba byť opatrný. Genetická výbava k agresivite, v zásade treba povedať v určitom kontexte, nielen tak voľne, lebo môže to byť problém v inom kontexte. Pes je druh, canis lupus, tak ako žirafa, a koniec koncov, a berte ma, prosím vás, s rezervou, aj človek. A to sú naozaj vážne veci, či my povieme, že niekto má genetickú výbavu k agresivite, lebo to môžeme potom hovoriť o možnosti určitého zneužitia aj v inom. A to sú tie spory tzv. plominovcov, že čo je silnejšie, či genefond alebo fenofond, a na tom sa, na tomto spore vznikli aj nešťastia. Mám pocit, že pán Šebej to cíti, a mám pocit, že sa bude tomu v jeho príspevku venovať. Čiže ja som chcel na to upozorniť, že nehovoríme o 10-ch či 9-ch plemenách psov, ale hovoríme, keď si to zoberieme zo širšia, o relatívne vážnej veci. A mali by sme byť opatrní v niektorých konštatovaniach, špeciálne pán minister. Ďakujem.
16. schôdza NR SR - 5.deň - A. dopoludnia
Dátum: 2013-03-20
Poslanec: Hlina, Alojz (-)
Druh vystúpenia: Vystúpenie v rozprave

76. Vážený pán predseda, vážení kolegovia, ja som vôbec nemal záujem v tejto veci vystúpiť, ale po vystúpení pani Žitňanskej predsa len krátko poviem, aby sme stihli obed. Objasnila mi to, o čo ide, a ja to len doplním. Je to účelová zmena. Z tohto jednoznačne vyplýva účelová zmena a ide v lajne, v lajne toho, čo tu predstavujete, to znamená teroru. Terorizovať ľudí a umožňovať tým ľuďom, ktorí s tým v zásade nič nemajú, aby vedeli o niečom, čo sa môže zísť. Lebo o to ide. Tu spravíte z niektorých prokurátorov knihomoľov, ktorí budú sedieť na súde a študovať, že čo by sa mi mohlo niekedy v niečom o niekom zísť. To je celé. A predkladá to tu váš expert. Najväčší expert z expertov. Ja viem, že sa to nemá, ale už to som podozrievavý, keď to predkladá on. To je celé. Celé je to o tom. Je to účelová zmena. Pani Žitňanská to jasne povedala, ide to v lajne. V lajne toho, čo predstavujete. Terorizovať týchto ľudí. Furt im len nakladať, nakladať a nakladať. A dokedy im to chcete nakladať?! Teraz budú všetci prokurátori mať možnosť zistiť všetko, čo len chcú? Bez toho, aby sa stali účastníkmi konania?! Kto vám to poradil, pán Martvoň, že toto je potrebné? Načo je to potrebné? Zistiť niečo? Pre niečo, čo by sa dalo trošku povydierať? Nie? U vás by som si to "lajsol", že tu takýto človek je. Kolegovia, čaká nás dlhá cesta, ale tá cesta je poznačená vaším konaním. Nerobte toto! Prečo búrate všetko? Nerozumiem, ja tomu fakt nerozumiem. Nastúpili ste cestu teroru. Ja viem, že koľko z vás si povedalo, mali mu naložiť viac. O tom ešte bude reč, kde je precedens, kde nie je precedens. Ja viem, že ste si to pomysleli, aj na čele tuná s Martvoňom, že si to... Ale ja vám poviem, keby vás bili, ja poviem, je aký je, ale nemali. Ale vy idete úplne v inej lajne. Posilňujete to a dokazujete to na konkrétnych veciach. Toto je jedna z ďalších vecí. Je to účelová, ja to poviem do tej mojej milovanej priemyselnej kamery pre ľudí, ktorí sa v niektorých tých pojmoch nevyznajú, je to účelová zmena, ktorá umožní prokurátorom, ktorí, niektorí sú aj takí, aj nejakí. Však sme už všeličo počuli o tom, kto všetko je prokurátorom. A možno aj ľudia vedia niekde vo Svidníku a neviem kde, kto všetko je prokurátorom a aké prípadne záujmy má. Títo ľudia, teraz z nich spravíme knihomoľov, to znamená, môžu vedieť o všetkom všetko, o každom niečo, čo by sa prípadne niekedy, lebo človek nikdy nevie, kedy sa to môže zísť. A vy sa toho idete zúčastniť. Zase. A predkladá vám to, teraz si hryznem do jazyka, Martvoň. Ďakujem.
16. schôdza NR SR - 4.deň - B. popoludní
Dátum: 2013-03-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

56. Ďakujem veľmi pekne. Ja sa pristavím len pri jednej veci, lebo som nie celkom počúval. Ospravedlňujem sa. Ale som zachytil, že ste vraveli o tom, že má byť to cielené vzdelávanie a tak. A som rád, že konečne ste mi, teda začínam to chápať, že prečo je to tak, ako to je. A že prečo máme robiť vzdelávanie s tou, v budúcnosti a prečo tu už boli Nostradamovia, už začínam chápať tomu, že prečo toľko ľudí vyštudovalo sociálnu prácu, že naozaj tí ľudia už v dostatočnom predstihu tušili, že to bude jeden z najperspektívnejších odborov, sociálna práca. Myslím, že ich veľa ľudí vyštudovalo, aj študuje, ešte aj tu v parlamente, a bude. A žiaľ, musím povedať, že tým systémom sociálnej politiky, ktorý tu vy predstavujete, medzi tie perspektívne študijné programy teda okrem sociálnej práce, tu som si to napísal, budeme ešte potrebovať špeciálnu pedagogiku, vychovávateľ, štandardný vychovávateľ v nejakých ústavoch, policajt a väzenský dozorca. Ak som prípadne na niekoho zabudol, mi pomôžte. Ale takýmto nejakým smerom by som ja fokusoval to vzdelávanie a investovanie, lebo tam asi budú najpotrebnejší absolventi týchto fakúlt. Ďakujem.
16. schôdza NR SR - 4.deň - B. popoludní
Dátum: 2013-03-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

40. Ďakujem veľmi pekne. Ja len chcem doplniť pána kolegu, lebo asi mu to ušlo, ale mne to príde, že naozaj to je potrebné a obzvlášť aj pri tomto zákone o službách zamestnanosti, ako by sa ešte dalo, alebo aké sú možnosti. No sú. Pán Petranský nám to jasne ukázal. Proste to sú úplne úchvatné veci, čo sa dajú v zmysle vašich zákonov robiť. V Ústave pamäti národa máme tri odborové, štyri dokonca odborové organizácie. To je, to je, to je úžas. To je, ja, ja to stále hovorím, nás si ešte nevšimli v tej Európe, my naozaj, my ešte spravíme dieru. Naozaj, my ešte ukážeme celému svetu, čo sme tu zač. V zmysle vašich zákonov pracujú tí ľudia a udržiavajú si zamestnanosť. (So smiechom.) Zákon, úplne krásne. To sú, to je smiech cez plač. ÚPN by malo byť, to som niekde tam čítal, že svedomím národa. Ono to vlastne asi je aj pravdou, že to ÚPN je naším svedomím, keď tam sú takí ľudia a toto tam stvárajú, ale idú v lajne, pán minister, pardon, ale teda, reagujem teda na predrečníka, že idú v lajne zákonov, ktoré tu úplne ľavou zadnou, nemihneme brvou, ideme ako šrauby. Normálne ako namastený stroj, úplne krásny, krásny šrotovník, čo tam hodíte, ide, a to máte výsledky. To sú výsledky. To je úplný úžas, úžas. Ďakujem.
16. schôdza NR SR - 4.deň - B. popoludní
Dátum: 2013-03-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

24. Ďakujem pekne. Tak pán Simon, nakoniec zistíme, že tá pomoc pre pána Fila bola v troch oblastiach, to znamená dostal investičný stimul. Dostal zo štátnych lesov drevo a ešte, keď to postaví a bude páliť, tak bude dostávať v zmysle zákona o obnoviteľných zdrojoch energie, bude dostávať doplatok. No však radosť žiť. Ale naozaj otázka stojí, že či toto sme chceli. A pán Bagačka, presne ja o tom hovorím, dal by pánboh, že by niekto ku vám prišiel. Dal, o tom to je. Ale prečo to ponúkate, prečo tam muselo k tomu. Viete, možno paradoxne, že na to, aby to nebolelo, tak možno to pomôže, i keď tam treba ešte iné nastavenia, hej, ale predkladá sa to kvôli tomu, že do nejakého času príde to, len to bude treba vhodne politicky odkomunikovať, že prečo je potrebné poskytnúť investičný stimul ľuďom, ktorí robia vleky na kopcoch. Však nech ich robia, to je v poriadku, ale nechápem celkom, prečo to treba celkom stimulovať. To je, tam bolo, tam je pes zakopaný, ale keď sa popritom zvezie jedna fabrika v Hnúšti, pánboh zaplať za ňu, ale tam sú iks ďalších nastavení, a to, čo sa vyminie na tom, že niekto, aby v tej lanovke vám už kúrilo pomaly spod zadku, tak sa vyminie na to, že už nebude na to, aby prišli do Hnúšte. To je to. Otázka stojí, čo chceme podporovať a ako chceme podporovať? A keď si tuná ideme robiť Potemkina ďalej, že sa budeme tváriť na St. Moritz, a tretíkrát to poviem, a vedľa budú ľudia jesť zo zeme, nech sa páči, ale raz to niekto prekukne. Raz to niekto odhalí a povie, no fí, Jano, toto, to čo je za krajinu? Ďakujem.
16. schôdza NR SR - 3.deň - A. dopoludnia
Dátum: 2013-03-15
Poslanec: Hlina, Alojz (-)
Druh vystúpenia: Vystúpenie s faktickou poznámkou

72. Dobre. Vidíte, že sa ma tu pýtali, že či tak sa viem vytočiť. Ja som kontrolovaný, pán kolega, pozrite sa. Ja to tu kolegom vysvetlím. Na beániu majú vysokoškoláci, ja viem, že sú géniovia ako vy, ktorí možno už chodili na vysokú v trinástich, ale poväčšine vysokoškoláci majú viac ako 18. Áno, mali sme program... (Reakcia spravodajcu.) Nechajte ma dohovoriť. Každý, kto prišiel, povedal, že má beániu, dostal od nás 5-tisíc korún a 3-tisíc korún dostal bonus na konzumáciu. Čo som urobil zlé? Tak ako sme vydali tisíce polievok zadarmo, polievku za skúšku, tak sme robili aj toto. Je úbohé, jak tak úbohý človek môže sedieť na mieste spravodajcu? To je otázka pre kolegov zo SMER-u. Verím, že už to identifikujete. Ja sa naozaj pýtam, už to hovorím tretíkrát, dúfam, že už to nebudem musieť hovoriť. Naozaj, kolegovia, zvážte personálnu prácu vo vašej, človek, ktorý je schopný sa ísť obslúžiť k úradníčke, ktorú vyhodili, a dokazovať, pokorujúco jej to dokazovať, že ako to dopadlo, je nieže úbožiak, ober, über, aber úbožiak (potlesk) a s vami sedí a k vám sa vyjadruje a mudruje tu, splieta hlúposti, uráža a je váš kolega. Vážení, však on by mal mať dištančný odstup 5 metrov okolo neho! (Ruch v sále.) Ďakujem.
16. schôdza NR SR - 2.deň - B. popoludní
Dátum: 2013-03-14
Poslanec: Hlina, Alojz (-)
Druh vystúpenia: Vystúpenie s faktickou poznámkou

Ďakujem veľmi pekne. Ja som to už aj včera hovoril. A, pán predseda, vy ste tu neboli. Ja viem, že mi neprináleží, ale musíte to aj sám vidieť, opýtať sa, či nezlepšíte trošku personálny výber. Naozaj je to zlé. Proste tie dôkazy sú jasné. Vy ste tu hádam asi jeden z najvplyvnejších v strane, ktorá rozhoduje o tejto krajine. Chcem na vás apelovať do budúcna, aby ste naozaj zvážili personálne nominácie do vášho poslaneckého zboru, lebo je to zlé. A, pán kolega Miškov, áno, ja som zabudol, lebo ja som nevedel, že budú zlúčené dve voľby. A, samozrejme, toto rešpektujem. Ja takto navrhujem, ja tam pôjdem do toho rohu (Ukázanie rukou.), ale, samozrejme, ľudí od nás pustím. (Smiech v sále.) Dobre? Tak ďakujem pekne.
16. schôdza NR SR - 2.deň - A. dopoludnia
Dátum: 2013-03-14
Poslanec: Hlina, Alojz (-)
Druh vystúpenia: Vystúpenie s faktickou poznámkou

Ďakujem pekne. Ja k nosnej myšlienke toho vystúpenia pani kolegyne. Poslanci budú hlasovať v zásade o tom, čomu nemôžu rozumieť. Žiaľ, po mojej ročnej skúsenosti musím povedať, že keby len to bolo. Naozaj v tomto prípade určite tuná budú dneska poslanci hlasovať o niekom, koho v živote nevideli, dnes budú hlasovať o zákone, ktorý nemôžu vlastne v zásade, možno povedať, ani teoreticky poznať, lebo sa to nedá skompletizovať. Tých absurdností je tu naozaj strašne veľa. A keď bude na to niekto upozorňovať možno trošku expresívnejšou formou, tak bude za blázna. A to mi je trošku ľúto, že podľa mňa niečo iné je zlé. Ďakujem.
16. schôdza NR SR - 1.deň - A. dopoludnia
Dátum: 2013-03-13
Poslanec: Hlina, Alojz (-)
Druh vystúpenia: Vystúpenie s faktickou poznámkou

73. Ďakujem pekne. Je, že keď hľadáte zmysel práce, a jeden z ďalších, ktorý teda by som si možno aj ja našiel, schopnosť sebaovládania a aj vlastne že takého, výdrže počúvať, ale potom si poviete, že niekde sa stala chyba, že pokiaľ by ste tratili vlastne čas tým, že musíte počúvať pána Martvoňa. Že naozaj, ja mám pochopenie, všetci sme dietky Božie, ako by povedal kolega Škripek, ale niekedy tá úbohosť predháňa všetko možné, aj vaše najbúrlivejšie predstavy. A potom si poviete, fíha, niekde musí byť nejaká hranica, že za toto už asi nepôjdeme. Čiže naozaj aj vy, čo nominujete v SMER-e, ja vám nechcem do nejakej personálnej politiky sa pliesť, ale naozaj zvážte, lebo v zásade tuná je problém, pán Stromček, aj pán Paška hovorili, že to dehonestuje prácu poslancov, že sa zverejňujú zábery z kamier. Prácu poslanca zdehonestujú príspevky a la pán Martvoň. Viete, to sú naozaj vážne veci a pre tých ľudí to je dôležité, lebo toto viac poškodzuje. Nechcem sa k tomu, čo tam splietal, vyjadrovať. Poďme k pánovi Poliačikovi, on predsa len je o niekoľko rovín inde. Áno, presne to som ja hovoril, že je to o dôvere a, žiaľ, musíme sa, možno sa alebo verím, že sa zhodneme v tom, že tú dôveru sme dávno stratili, keď tu sa ľudia, ktorí by mali držať spolu, podrážajú. Čiže naozaj, strata dôvery je enormná v tejto krajine a nikomu sa netreba čudovať, že je opatrný a na to upozorňuje. Čiže naozaj upozorňujem na to, že v tejto krajine je všetko možné. To je naozaj krajina zasnúbená. Tu sme dovolili niekomu kúpiť zdravotníctvo, tak zachráňme, čo sa dá. Zachráňme aspoň niečo. Ďakujem.
16. schôdza NR SR - 1.deň - A. dopoludnia
Dátum: 2013-03-13
Poslanec: Hlina, Alojz (-)
Druh vystúpenia: Vystúpenie v rozprave

13. Dobré ráno, vážená pani predsedajúca, vážený pán minister, vážení kolegovia, pardon, som si zabudol... (Rečník odišiel od rečníckeho pultu.) Ospravedlňujem sa, vážení kolegovia, som si zabudol telefón. Pre istotu si ho zoberiem, bo sú tu ľudia, ktorí sa živia vykrádaním nápadov, tak človek nikdy nevie, že či mu nezmizne aj telefón. Takže... (Reakcia z pléna.) Trafená hus zagága. To, to možno niekedy inokedy o tom môžeme porozprávať. K tejto veci, čo tu predkladáme. Ja sa chcem spýtať, či sa zjaví, alebo nezjaví nejaký pozmeňovací návrh o tom, že keď je niečo absolútna hlúposť, či to je možné niekde reklamovať vôbec? Lebo to som mal na jazyku dlho a chcel som to povedať. Všetci vieme, aj tu smerom k parlamentu, po akom tankodróme ideme a, pán minister, myslím, že u vás prebieha nejaká súťaž, že nám, čiže súťaž vyhlasujete, že nám pošle niečo esemesku, že máme ísť na STK a bude to stáť miliardu. Viete, a tak neviem, kde sme to vlastne dopracovali a že či je možné vôbec to niekomu povedať, že je to hlúposť, hej, aspoň formálne. Ja to teda hovorím tu, ale občania tých možností veľa nemajú, že kde vlastne by sa to dalo povedať. Že či toto, tento váš návrh s takým niečím ráta, prípadne, že tu niekto nejaký taký pozmeňovací návrh predloží. Lebo je to naozaj, dúfam, že v tomto by sme sa mohli zhodnúť, hlúposť, dať miliardu za informačný systém, ktorý vám pošle esemesku, že máte ísť na STK-čku, ale pôjdete po cestách, po ktorých by ste tú STK-čku mali robiť trikrát ročne. Keď už je človek nejaký paranoik, tak povie, že to je naschvál, aby ste nakŕmili tých, čo majú STK-čky, že neprejdete tým, alebo aby automobilový priemysel zarobil viac, aby ste museli meniť autá. Čiže niekedy človek už nevie, že kde je vlastne pravda. Tak to som sa chcel teda spýtať. A už len doplním, že človek by aj tak rozmýšľal, že v čom je pes zakopaný, že takto sme to dopracovali s tou absurditou, že sme schopní dať miliardu na informačný systém a nie sme schopní opraviť cesty. Nuž, poviem vám, plus-mínus, v čom to je. Keď chcete dať opraviť cesty, tie výtlky, tak musíte mať niekoho, kto tam príde, musíte, kto ten asfalt vysype. Je tam určitá ľudská sila. To sa, ako sa hovorí, nedá tak ľahko ošáliť. To znamená plus-mínus nejaké tie náklady sú spojené. Kdežto pri vytvorení informačného systému za miliardu to nikto nikdy nezmerá. Lebo informačný systém za miliardu, hovorím stále v starých korunách, je v praxi, nezobral som si, možno jedno cédečko. To neni, to nie sú dva vagóny alebo štyri vagóny nejakých výrobkov, to neni tisíc ľudí v uliciach. Nie, to nie, to sú cédečko. A tam sa dá krásne, ako sa hovorí, s tým pracovať. Takže to je celé. Len ja už neviem, že či sme tu troška aspoň schopní kritičnosti, že komu sa dá na toto sťažovať. Komu sa dá povedať, že už sa to takto ďalej nedá, však je to absolútna hlúposť! Ďakujem.